AIŠKINAMASIS RAŠTAS

Dėl savivaldybės nekilnojamojo turto perdavimo pagal panaudos sutartį

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) gavo Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos (toliau – Tarnyba) 2018 m. kovo 9 d. raštą Nr. S-1481 „Dėl patalpų perdavimo panaudos pagrindais laikinai neatlygintinai valdyti ir naudotis“, kuriuo prašoma panaudos pagrindais perduoti ne mažesnes nei 33 kv. m (24 kv. m darbuotojų kabinetams ir 9 kv. m vaikų kambariui) patalpas. Administracija, atsižvelgdama Lietuvos Respublikos vaiko teisių apsaugos pagrindų įstatymo Nr. I-1234 pakeitimo įstatymo 2 straipsnio 3 dalį, kuri reglamentuoja tai, kad nuo 2018 m. liepos 1 d. dėl struktūrinių pertvarkymų Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos taps centrine valstybės vaiko teisių apsaugos institucija, ieškojo galimybių suteikti prašomo dydžio patalpas. Molėtų rajono savivaldybės administracijos direktorius 2018 m. balandžio 18 d. įsakymu Nr. B6-296 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“ pripažino nereikalingomis Savivaldybės funkcijoms vykdyti 40,29 kv. m ploto patalpas administraciniame pastate, esančiame Molėtų r. sav., Molėtų m., Vilniaus g. 44. Įsakyme Administracijos direktorius siūlo nurodytas patalpas pagal panaudos sutartį perduoti Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos vykdyti Utenos apskrities vaiko teisių apsaugos skyriaus funkcijas.

Parengto sprendimo projekto tikslas – perduoti Tarnybai 20 (dvidešimčiai) metų Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą pagal turto panaudos sutartį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 punktas, 7 straipsnio 22 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktas, 4 dalis;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (Molėtų rajono savivaldybės tarybos 2017 m. liepos 27 d. sprendimo Nr. B1-135 redakcija) 4.1, 6.1 papunkčiai.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas Utenos apskrities vaiko teisių apsaugos skyriaus funkcijoms vykdyti.

Neigiamų pasekmių nenumatoma.

**4. Priemonės sprendimui įgyvendinti**

Bus parengta ir pasirašyta turto panaudos sutartis bei turto perdavimo ir priėmimo aktas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija.